text: Fredagsklubben gav en sang i de sene aftennyheder
  25 august 2017 kl. 07.44
  Torsdag aften var Fredagsklubben på rundvisning og besøg i studiet hos TV SYD, og de besluttede sig for at synge en sang for seerne. 
  TV SYDs seere fik torsdag aften en lidt anderledes afslutning på de sene aftennyheder.
  Fredagsklubben var under en rundvisning på TV SYD på besøg i studiet, og de besluttede sig for at ville synge en sang for seerne og sige godnat. 
  Fredagsklubben holder til i Bramming og er en klub for borgere med særlige behov – udviklingshæmmede, folk med psykiske lidelser eller for dem, der føler sig ensomme.
  TV SYD er åben for rundvisninger, og det var denne mulighed klubben benyttede sig af. 
  Du kan komme på rundvisning på TV SYD mandag, tirsdag, onsdag og torsdag i hver uge fra klokken 18.45 til 21.15 - se mere her.
  